open-index/open-wikipedia-markdown huggingface dataset:
David Benyamine

**David Benyamine** (syntynyt 5. heinäkuuta 1972 Pariisissa) on ranskalainen pokeriammattilainen. 

## World Series of Poker

World Series of Pokerissa Benyamine oli ensimmäistä kertaa finaalipöydässä $ 2,500 Omaha/Seven Card Stud Hi/Lo 8 or Better -turnauksessa vuonna 2007 ja sijoittui siinä kuudenneksi. Vuoden 2008 WSOP:ssa Benyamine pelasi finaalipöydässä kolmessa turnauksessa. Ensin hän oli seitsemäs $ 5,000 No Limit 2-7 Draw Lowballissa (palkintosumma 58&nbsp;890 dollaria), sitten kolmas $ 5,000 Pot Limit Omahassa (316&nbsp;307 dollaria) ja lopulta voitti ensimmäisen WSOP-rannekkeensa 10&nbsp;000 dollarin World Championship Omaha Hi/Lo Splitistä. Turnauksen ykköspalkinto oli 535&nbsp;687 dollaria.

## World Poker Tour

Benyamine on selviytynyt World Poker Tourin turnauksissa finaalipöytään kolmasti:

* 2003 Grand Prix de Paris (toinen tuotantokausi) - voitto (palkintosumma 357&nbsp;200 euroa)
* 2004 L.A. Poker Classic (toinen tuotantokausi) - kuudes tila (132&nbsp;355 dollaria)
* 2008 Bellagio Cup IV (seitsemäs tuotantokausi) - toinen (840&nbsp;295 dollaria)

Hän voitti myös elokuussa 2005 WPT Battle of Champions II -kutsukilpailun. 

Marraskuussa 2008 Benyaminen turnausansiot ylittivät 3,3 miljoonaa dollaria. Hän on edustanut tyttöystävänsä Erica Schoenbergin lailla Full Tilt Poker -nettipokerihuonetta ja pelaa Full Tilt Pokerin suurimmissa käteispöydissä. Highstakesdb on tilastoinut internetin käteispelejä 1.1.2007 alkaen, Benyaminelle  on kertynyt seuranta-aikana (1.1.2007-1.12.2008) voittoa 4,1 miljoonaa dollaria. Benyamine on pelannut television pokeriohjelmissa *[[Poker After Dark]]* ja *[[High Stakes Poker]]*.	

## Lähteet

## Aiheesta muualla

* 
* Benyaminen sivut Full Tilt Pokerilla 
* WPT Profiili
Thumban rakettikeskus

**Thumba** (*Thumba Equatorial Rocket Launching Station*) on intialainen luotainrakettien laukaisukeskus. Se sijaitsee 10 kilometrin päässä länteen Thiruvananthapuramin kaupungista, joka on Keralan osavaltion pääkaupunki. Keskuksen tarkka sijainti on 8°32' pohjoista leveyttä ja 76°52' itäistä pituutta.

Thumban rakettikeskus perustettiin vuonna 1963. Ensimmäiset luotainraketit olivat yhdysvaltalaisia, mutta pian Intia kehitti itse muun muassa Rohini-luotainraketin. Raketteja laukaistaan keskuksesta yhä, muutamia kuukausittain.

Myös laukaisukeskuksen lähellä sijaitseva kalastuskylä on nimeltään Thumba.

## Aiheesta muualla

*
Filon

**Filon** voi tarkoittaa seuraavia henkilöitä:

* Filon Aleksandrialainen eli Filon Juutalainen tai Philo Judaeus (n. 20 eaa. – n. 50 jaa.), juutalais-hellenistinen filosofi, tunnetuin Filon
* Filon Ateenalainen (300-luku eaa.), ateenalainen arkkitehti
* Filon Megaralainen eli Filon Dialektikko (n. 300 eaa.), dialektiseen koulukuntaan kuulunut filosofi
* Filon Larissalainen (n. 140 – 77 eaa.), kreikkalainen filosofi
* Filon Bybloslainen (64 - 141), kreikkalainen grammaatikko ja historioitsija
* Filon Bysanttilainen, (200-luku), bysanttilainen arkkitehti ja koneiden rakentaja
* Pseudo-Filon, anonyymi juutalainen jonka kirjoitukset ovat päätyneet Filon Aleksandrialaisen kirjoitusten kokoelmaan
Alfred Gusenbauer

**Alfred Gusenbauer** (s. 8. helmikuuta 1960) on itävaltalainen poliitikko, joka oli  sosiaalidemokraattisen puolueen (SPÖ) puheenjohtaja 2000–2008 ja Itävallan liittokansleri tammikuusta 2007 joulukuuhun 2008 asti.

Gusenbauer on kotoisin Sankt Pöltenista Ala-Itävallasta. Hän kävi koulunsa Wieselburgissa ja opiskeli valtiotieteitä Wienin yliopistossa, josta hän myös väitteli valtiotieteiden tohtoriksi vuonna 1987. Hän on tehnyt koko uransa politiikan parissa, SPÖ:n työntekijänä tai parlamentin jäsenenä. Hän toimi Ala-Itävallan Arbeiterkammerin tutkijana 1990–1999, Sozialistische Jugendin liittopuheenjohtajana 1984–1990, sosialistisen nuorisointernationaalin varapuheenjohtajana 1985–1989 ja Sosialistisen internationaalin varapuheenjohtajana 1989.

Hänet valittiin 1991 parlamentin ylähuoneeseen Bundesratiin Ala-Itävallasta. Vuonna 2000 hänet valittiin SPÖ:n puheenjohtajaksi ja samalla puolueen parlamenttiryhmän johtoon. Vuoden 2002 parlamenttivaaleissa SPÖ sai Gusenbauerin johdolla neljä lisäpaikkaa, muttei onnistunut voittamaan valtaapitänyttä ÖVP:tä.

Vuoden 2006 vaaleissa SPÖ nousi maan suurimmaksi puolueeksi, muttei saavuttanut enemmistöä yhdessä vihreiden kanssa. Kolme kuukautta kestäneiden hallitusneuvotteluiden jälkeen SPÖ ja konservatiivinen Itävallan kansanpuolue (ÖVP) muodostivat 11. tammikuuta 2007 Gusenbauerin johdolla suuren koalitiohallituksen, johon molemmat puolueet saivat seitsemän ministeriä.

Kesäkuussa 2008 SPÖ:n johtajaksi valittiin Gusenbauerin hallituksen liikenneministeri Werner Faymann. Ennenaikaisiin vaaleihin päädyttiin kun Wilhelm Moltererin johtama ÖVP:n päätti jättää hallituksen heinäkuussa 2008.

Poliittisen uransa jälkeen Gusenbauer on ollut liike-elämän palveluksessa.

## Lähteet

## Kirjallisuutta
* Andreas P. Pittler: *Alfred Gusenbauer – Ein Porträt*. 2002, 

## Aiheesta muualla

* Alfred Gusenbauerin kotisivu
* Alfred Gusenbauer Itävallan parlamentin sivustolla
Farid al-Atraš

**Farid al-Atraš** (; 19. lokakuuta 1910 Jabal al-Druz – 26. joulukuuta 1974 Beirut) oli syyrialaissyntyinen lauluntekijä, laulaja, udinsoittaja, näyttelijä ja elokuvamusiikin säveltäjä. Hän muutti Egyptiin, jonka kansalaisuuden hän sai, ja kuoli Libanonissa.

Al-Atraš aloitti uransa laulajana egyptiläisillä radioasemilla 1930-luvulla. Hänellä oli sisko Asmahan, jonka kanssa hän teki yhteistyötä. Sisarukset esiintyivät vuonna 1941 ensimmäisessä menestyneessä elokuvassaan, johon Farid al-Atraš itse oli säveltänyt musiikin. Hän esiintyi uransa aikana useissa muissakin elokuvissa, joista viimeinen oli vasta hänen kuolemansa jälkeen julkaistu *Nagham fi hayati*.

Al-Atraš esitti musiikkia ja näytteli elokuvissa lähes kuolemaansa saakka. Hän oli kärsinyt pitkään sydänongelmista ja menehtyi libanonilaisessa sairaalassa 1974. Al-Atraš haudattiin Kairoon.

Omien kappaleidensa lisäksi al-Atraš kirjoitti musiikkia muun muassa Asmahanille, Wadi’ al-Safille, Wardalle ja Sabahille. Hän sai mainetta myös 'ud-luutun soittajana ja on vaikuttanut useisiin myöhempiin arabialaisen musiikin esittäjiin.

## Lähteet
Indian Remote Sensing

**Indian Remote Sensing** eli **IRS**-satelliitti on sarja Intian avaruusjärjestön kehittämiä kaukokartoitussatelliitteja.

IRS-satelliitit lentävät LEO-radoilla ja ne laukaistaan yleensä PSLV-kantoraketeilla  Sriharikotan avaruuskeskuksesta. 

Vuodesta 1999 alkaen satelliiteille on numeron lisäksi annettu erisnimi. IRS-ohjelmaan kuuluu myös muunnimisiä satelliitteja.

## IRS-satelliitit

## Katso myös
* Cartosat
* Megha Tropiques
* Oceansat
Louis Sachar

**Louis Sachar** (s. 20. maaliskuuta 1954) on yhdysvaltalainen lasten- ja nuortenkirjailija. 

Sachar syntyi New Yorkin osavaltiossa ja muutti lapsena Tustiniin Kaliforniaan. Nykyään hän asuu Austinissa Texasissa. Hän opiskeli lakia ja aloitti samalla lastenkirjasarjansa *[[Waysiden koulu]]* (). Vaikka Sachar valmistui, hän päätti ryhtyä kirjoittamaan ammatikseen. 

Sachar tutustui Texasissa tulevaan vaimoonsa Carlaan, jonka kanssa hänellä on tytär. Kirjailija nimesi *[[Takapulpetin poika|Takapulpetin pojan]]* koulukuraattorin vaimonsa mukaan. Sacharin romaanista *[[Paahde]]* on tehty myös samanniminen elokuvasovitus.

## Suomennettu tuotanto

* *[[Paahde]]* (2001)
* *[[Riskitekijä]]* (2006) (itsenäistä jatkoa *Paahteelle*)
* *[[Takapulpetin poika]]* (2003)
* *[[Kuka ei kuulu joukkoon?]]* (2005)

## Lähteet
* Viralliset sivut
Jerry Scott

**Jerry Scott** (s. 2. toukokuuta 1955 South Bend, Indiana) on yhdysvaltalainen sarjakuvataiteilija, joka on luonut sarjat *[[Baby Blues (sarjakuva)|Baby Blues]]* ja *[[Jere (sarjakuva)|Jere]]* ("Zits"). Lasten kasvatusta käsittelevän Baby Bluesin tuottamisen hän aloitti Rick Kirkmanin kanssa tammikuussa 1990. Teini-ikäisen Jeren ja hänen perheensä elämää kuvailevan *Jere*-sarjan tekemisen hän aloitti yhdessä kuvittaja Jim Borgmanin kanssa 7. heinäkuuta 1997. Scott piirsi myös *[[Miina ja Kusti]]* -sarjaa Ernie Bushmillerin kuoleman jälkeen vuosina 1983–1994.

Scottille myönnettiin vuonna 2001 National Cartoonists Societyn Reuben-palkinto tunnustukseksi *Jere*-sarjakuvan parissa tehdystä työstä..

Scott asuu Kaliforniassa vaimonsa Kimin ja kahden tyttärensä kanssa.
Muuntelu (musiikki)

**Muuntelu** on musiikissa tekniikka, jossa teosta tai teoksen osaa muutetaan sitä toistettaessa. Muutokset voivat olla harmonisia, melodisia, kontrapunktisia, rytmisiä, äänenvärin muutoksia tai soitinnuksen muutoksia. Muuntelun tulosta kutsutaan **muunnelmaksi** tai **variaatioksi**.

Muuntelun muotoja ovat basso ostinato, passacaglia, chaconne sekä teema ja muunnelmia. Teema ja muunnelmia on sävellys, jossa esitellään aluksi teoksen pääteema ja sen jälkeen muunnelmia teemasta. Se voi olla soolosävellys tai laajemman teoksen osa. Passacagliat ja chaconnet ovat sävellyksiä, joissa tiettyä bassokuviota tai ostinatoa toistetaan koko teoksen ajan. Fantasiavariaatioita ovat teokset, joissa käytetään muuntelua, mutta teemoja toistetaan ja yhdistellään vapaamuotoisesti.

## Muunnelmateoksia
### Kosketinsoittimille
*Johann Sebastian Bach: Goldberg-muunnelmat
*Georg Friedrich Händel: *Harmonious Blacksmith*
*Wolfgang Amadeus Mozart: Pianosonaatti nro 11 (ensimmäinen osa)
*Ludwig van Beethoven: 
**Diabelli-muunnelmat
**Pianosonaatti 12 (ensimmäinen osa)
**Pianosonaatti 32 (toinen osa)
*Franz Schubert: Pianokvintetto A-duuri (neljäs osa)
*Johannes Brahms: 
**Muunnelmia Paganinin teemasta
**Muunnelmia ja fuuga Händelin teemasta
**Muunnelmia Haydnin teemasta (myös orkesterille)
*Anton Webern: Muunnelmia pianolle
*Sergei Rahmaninov: Rapsodia Paganinin teemasta

### Orkesterille
*Elliott Carter: *Variations for Orchestra* (1955)
*Joseph Haydn: Sinfonia nro 103 (ensimmäinen osa)
*Ludwig van Beethoven:
**Sinfonia nro 3 (finaali)
**Sinfonia nro 9 (kolmas osa)
*Edward Elgar: Enigma-muunnelmat
*Max Reger: Muunnelmia ja fuuga Mozartin teemasta
*Arnold Schönberg: Muunnelmia orkesterille
*Anton Webern: Muunnelmia orkesterille
*Benjamin Britten: Muunnelmia ja fuuga Purcellin teemasta

### Orkesterille ja soolosoittimelle
*Pjotr Tšaikovski: Rokokoo-muunnelmat (orkesterille ja sellolle)

### Jousisoittimille
*Johann Sebastian Bach: Partita d-molli sooloviululle (Chaconne-osa)
*Ludwig van Beethoven: Jousikvartetto nro 12 (toinen osa)
*Franz Schubert: *Der Tod und das Mädchen*

### Kitaralle
*Fernando Sor: Johdanto ja variaatioita Mozartin teemasta
*Benjamin Britten: *Nocturnal after John Dowland*

## Aiheesta muualla

*Muunnelmateosten historiaa
Variaatio

**Variaatio** voi viitata:
* eri asioista oleviin tai tunnettuihin muunnelmiin
* musiikin variaatioon
* kombinatoriikan variaatioon
* šakin muunnelmaan
* tekstuaaliseen variaatioon
* muunnokseen (var.) tieteellisessä luokittelussa
Hans-Peter Martin

**Hans-Peter Martin** (s. 11. elokuuta 1957) on itävaltalainen toimittaja ja Euroopan parlamentin jäsen vuodesta 1999.

Martin opiskeli valtiotieteitä Wienin yliopistossa ja väitteli tohtoriksi vuonna 1984. Hän on työskennellyt saksalaiselle aikakauslehdelle, Der Spiegelille. Hän on myös kirjoittanut useita kirjoja.

Menestynein kirjoista on Martinin ja saksalaisen Harald Schumannin kirjoittama *Globalisaatioloukku* (Die Globalisierungsfalle. Der Angriff auf Demokratie und Wohlstand, 1996), joka on käännetty 27 kielelle. Kirjan pääargumenttina on, että tulevaisuudessa ihmiskunnasta vain viidennestä tarvitaan mielekkäiden ja hyvin palkattujen töiden tekemiseen, ja loput pidetään rauhallisina tissiviihteellä.

Vuoden 1999 europarlamenttivaaleissa Martin oli Itävallan sosiaalidemokraattisen puolueen (SPÖ) ehdokas. Hän joutui kuitenkin riitoihin ryhmänsä kanssa ja välirikkoon puolueen kanssa.

Vuonna 2004 Martin syytti parlamentin jäseniä epärehellisyydestä ja esitti 31. maaliskuuta Strasbourgissa listan 57 saksalaisesta edustajasta, jotka olivat nostaneet palkkioita osallistumisestaan, vaikka eivät olleet olleet paikalla. Myöhemmin hän esitti listan 7200 tapauksesta, jossa edustaja oli ollut paikalla vain ilmoittautumisen ajan ja poistunut sitten.

Martin perusti samana vuonna oman vaalilistansa *Liste Dr. Hans-Peter Martin – Für echte Kontrolle in Brüssel* ja sai vuoden 2004 vaaleissa yllättäen 14 % äänistä, enemmän kuin Vihreät tai Vapauspuolue, ja kaksi paikkaa europarlamenttiin. Toinen Martinin ohella valittu oli Karin Resetarits, joka kuitenkin riitautui Martinin kanssa ja liittyi 2005 liberaalien ryhmään europarlamentissa.

Hän oli mukana myös Itävallan parlamenttivaaleissa 2006 omalla listallaan *Liste Dr. Martin – Für Demokratie, Kontrolle, Gerechtigkeit*, joka jäi ilman paikkoja saatuaan 2,8 % äänistä.

## Lähteet

## Aiheesta muualla
*
Elli Laurila

**Elin ”Elli” Maria Laurila** (19. maaliskuuta 1882 Porvoo – 15. kesäkuuta 1966 Forssa) oli suomalainen työväenopiston johtaja. Hän toimi kansanedustajana 7.2.1919–31.3.1919 Kalle Hakalan seuraajana Kokoomuksen eduskuntaryhmässä. Laurilan oma vaalipiiri oli Mikkelin läänin vaalipiiri 1918.

Hän toimi sekä Mikkelin kaupungin että Forssan kauppalanvaltuuston jäsenenä sekä Forssan kauppalanhallituksessa.

## Aiheesta muualla
*
*Elli Laurila  Häme-Wiki
Harlekiinit

**Harlekiinit** (Eurylaimidae) on heimo pienikokoisissa varpuslinnuissa. Niitä elää luonnonvaraisina Itä-Aasiassa ja muutama laji myös Afrikassa. Harlekiinit ovat värikkäitä lintuja. Ne syövät hedelmiä ja hyönteisiä, joita ne pyydystävät leveällä nokallaan. Harlekiinit elävät kosteissa metsissä, joissa niitä on vaikea huomata niiden värikkäästä höyhenpeitteestä huolimatta. Harlekiinien pesä on laukun muotoinen rakennelma puussa, ja ne munivat yleensä 2–3 munaa. 

BirdLifen luokituksen mukaan harlekiinien heimoon kuuluu 7 sukua ja 8 lajia.

## Suvut ja lajit

### [[Aasianharlekiinit]] (''Eurylaimus'')
*Kultaperäharlekiini *Eurylaimus javanicus*
*Kirjoharlekiini *Eurylaimus ochromalus*

### Lajit, joilla on oma sukunsa

## Lähteet
Lederhosen

**Lederhosen** (monikkomuoto, yks. *Lederhose*, suom. *nahkahousut*) on saksankielinen nimi nahasta valmistetuille lyhyille tai pitkille housuille. Stereotyyppisesti ne yhdistetään saksalaisiin, vaikka niitä käytetään maassa lähinnä Etelä-Saksassa Baijerissa. Lederhose on perinteinen asu Keski-Euroopan Alppialueilla (eteläinen Baijeri, Itävalta, Sveitsi, Pohjois-Italia). 

Baijerilaiset nahkahousut eroavat muista siinä, että niissä on edessä luukku. Nahkahousuihin kuuluu usein koristeellisesti kirjaillut henkselit.

Lyhyet nahkahousut yleistyivät Alppialueilla alun perin 1700-luvulla ja nousivat suureen suosioon romantiikan aikakaudella 1800-luvun alussa. Ne menettivät suosiotaan toisen maailmansodan jälkeen, mutta 1990-luvulla asusteen käyttö yleistyi. Baijerissa miehet pukeutuvat usein nahkahousuihin ja naiset dirndliin mennessään perinnejuhliin, kuten Oktoberfestiin, häihin, syntymäpäiville ja muihin juhlatilaisuuksiin. 2010-luvulla nahkahousut tulivat muotiin myös illanviettoasusteena.
 
## Lähteet

## Aiheesta muualla
Ernő Gerő

**Ernő Gerő** [] (syntymänimeltään Ernő Singer, 8. heinäkuuta 1898 Terbegec, Itävalta-Unkari – 12. maaliskuuta 1980 Budapest) oli unkarilainen kommunistijohtaja toisen maailmansodan jälkeen ja Unkarin pääministeri lyhyen aikaa vuonna 1956.

Gerő syntyi juutalaisperheeseen Terbegecissä, Unkarissa, nykyisessä Slovakian Trebušovicessa. Hän muutti Unkarista Neuvostoliittoon Béla Kunin kommunistihallituksen kaaduttua vuonna 1919. Molemmilla kerroilla Neuvostoliitossa ollessaan hän oli aktiivinen KGB:n agentti. Hän toimi Kominternissa Ranskassa ja taisteli Espanjan sisällissodassa.

Ernő Gerő palasi maanpakolaisuudesta Neuvostoliitosta Unkariin keväällä 1945. Hänestä tuli maaliskuussa 1945 Unkarin kansallisneuvoston jäsen maaliskuu-toukokuu 1945. Kansallisneuvosto oli vielä kuningaskuntana toimineen Unkarin korkein valtiollinen elin. Marraskuussa 1945 pidetyissä Unkarin vaaleissa Unkarin kommunistipuolue sai vain 17&nbsp;% äänistä, kun taas pienviljelijäpuolue sai 57&nbsp;%. Kuitenkin Neuvostoliiton komentaja Unkarissa, marsalkka Kliment Vorošilov määräsi muodostamaan koalitiohallituksen, jossa kommunistit saivat tärkeimmät virat. Kommunistit ottivat vallan 1947, ja pääministeriksi nousi Mátyás Rákosi. Vuonna 1956 Nikita Hruštšov arvosteli Rákosia stalinismia koskevassa salaisessa puheessa ja tämä joutui eroamaan. Gerő valittiin Unkarin pääministeriksi 18. heinäkuuta 1956. Neuvostoliiton johto pakotti kuitenkin myös Gerőn eroamaan pääministerin virasta 25. lokakuuta 1956, Unkarin kansannousun toisena päivänä. János Kádár valittiin hänen tilalleen. Gerő asui Neuvostoliitossa vuoteen 1961 saakka.

## Lähteet
Alessandra Mussolini

**Alessandra Mussolini** (s. 30. joulukuuta 1962 Rooma) on italialainen poliitikko.

Hän oli Euroopan parlamentin jäsenenä vuosina 2004–2008. Tämän jälkeen hän on istunut alahuoneessa Popolo della Libertàn riveissä, joka on nykyisin Forza Italia. Hänet valittiin uudestaan Euroopan parlamenttiin kaudelle 2014–2019, mutta ei onnistunut uusimaan paikkaansa vuoden 2019 vaaleissa. Vuonna 2022 hän nousi Euroopan parlamenttiin uudelleen ja istuu nykyisin Euroopan kansanpuolueen ryhmässä.

Alessandra Mussolini on Italian diktaattorin Benito Mussolinin kolmannen pojan Romano Mussolinin ja Anna Maria Scicolonen tytär. Hänen poikansa Romano Floriani Mussolini on jalkapalloilija. Alessandra Mussolinin täti on näyttelijä Sophia Loren.

## Elämäkerta
Mussolini opiskeli American Overseas School of Romessa, John Cabot -yliopistossa maataloutta, Riminin yliopistossa elokuvaa ja suoritti Rooman amerikkalaisessa yliopistossa tohtorin tutkinnon.

Mussolini aloitti uransa näyttelijänä, laulajana ja mallina. Näyttelijän uralla häntä auttoi alkuun sukulaisuussuhde Sophia Loreniin. Vuosien 1972 ja 1990 välillä hän esiintyi useissa italiankielisissä elokuvissa, sekä julkaisi Japanissa albumin *Amore* vuonna 1982. Hän jätti viihdealan poseerattuaan vuonna 1983 yläosattomana Saksan ja Italian *[[Playboy]]*-lehdissä ja pyrittyään turhaan vuoden 1988 elokuvan *[[Big Top Pee-wee]]* naispääosan esittäjäksi.

Vuonna 1992 Mussolini valittiin parlamenttiin uusfasistisen Movimento Sociale Italianon (MSI) ehdokkaana. MSI lakkautettiin 1995, ja sitä seurasi uusi Alleanza Nazionale. Mussolinin suhteet Alleanzan johtajaan Gianfranco Finiin olivat huonot, ja hän erosi, kun Fini vierailullaan Israelissa 2003 kutsui fasismia "absoluuttiseksi pahuudeksi".

Mussolini perusti oman puolueensa Libertà di Azionen, sittemmin *Azione Sociale*. Muiden äärioikeistolaisten puolueiden Fronte Sociale Nazionale, Fiamma Tricolore ja Forza Nuova kanssa se muodosti vaaliliiton Alternativa Sociale, jonka listalta Mussolini valittiin europarlamenttiin 2004. Azione Sociale liitettiin myöhemmin Silvio Berlusconin Popolo della Libertà -puolueeseen.

Europarlamentissa Mussolini toimi tammikuussa 2007 perustetussa Identiteetti, perinteet ja itsemääräämisoikeus -ryhmässä, joka hajosi vuoden lopulla Suur-Romania-puolueen edustajien pidettyä hänen lausuntoaan romanialaisvastaisena. Mussolini oli antanut italialaislehdistölle kommentin, jonka mukaan ”lain rikkomisesta on tullut elämäntapa romanialaisille. Kuitenkin kyse on hirvittävistä rikoksista, jotka saavat ihon kananlihalle, eikä mistään pikkurötöksistä”, kun Romanian romani oli murhannut naisen Italiassa.

## Lähteet

## Aiheesta muualla

*
Turkstar

**Turkstar** (**Turkstar Türkiye** tai **Popstar Alaturka**) on Turkin Idols-kilpailu, joka on versio brittiläisestä Pop Idol -ohjelmasta.
Turkin Idolsiin on osallistunut lähinnä nuoria. Kilpailun ovat voittaneet Seray Sever, Gamze Özçelik ja Haldun Dormen.

## Koelaulupaikat

* Adana
* Ankara
* Antalya
* Diyarbakır
* Edirne
* Istanbul
* Izmir
* Trabzon
* München, Saksa

Münchenissä järjestettiin koelaulut turkkilaisten keskuudessa. Puhelinäänestys on ollut myös mahdollista Turkin Idol-kisassa Turkin lisäksi Alankomaista, Belgiasta ja Australiasta.

## Tuomarit

* *[[Zerrin Özer]]* - turkkilainen laulaja.
* *[[ Armağan Çağlayan]]* - A&R BMG Ranska.
* *[[Ercan Saatçi]]* - laulunkirjoittaja ja muusikko.
* *[[Ahmet San]]* - muusikko ja koreografi.
Victoria Kamhi

**Victoria Kamhi de Rodrigo** (1905 – 21. heinäkuuta 1997) oli turkkilainen pianisti.

Kamhi opiskeli Lalewiczin, Lévyn ja Viñesin johdolla. Hän tapasi vuonna 1929 säveltäjä Joaquín Rodrigon. Pari meni naimisiin 19. tammikuuta 1933 ja asui avioliittonsa varhaisissa vaiheissa Ranskassa ja Saksassa ennen kuin palasivat Espanjaan 1939.

Kamhi luopui ammattipianistin urastaan mentyään naimisiin Rodrigon kanssa. Hän oli merkittävä vaikuttaja ja avustaja sokean säveltäjän uralla ja kirjoitti myöhemmin elämäkerrallisen teoksen *De la mano de Joaquín Rodrigo: Historia de nuestra vida*. Teoksesta on myös tehty englanninkielinen käännös *Hand in hand with Joaquín Rodrigo: My life at the Maestro's side*. 

Kamhi ja Rodrigo saivat 27. tammikuuta 1941 ainoan lapsensa Cecilian. Hän meni naimisiin viulisti Agustín León Aran kanssa ja synnytti Cecilitan ja Patrician, Rodrigon ja Kamhin lapsenlapset. 

Victoria Kamhi kuoli heinäkuussa 1997, kaksi vuotta ennen Rodrigoa. Hänet on haudattu Aranjueziin. 

## Lähteet
Ilkka Joenpalo

**Ilkka Eero Olavi Joenpalo** (vuoteen 1972 **Ågren**, s. 14. lokakuuta 1945 Jokioinen) on suomalainen poliitikko. Hän oli SDP:n kansanedustaja Hämeen eteläisestä vaalipiiristä vuosina 1987–1991 ja uudelleen vuodesta 1995. Hänen kansanedustajuutensa päättyi 1997, kun hän siirtyi Teknisten Liiton johtoon. Vuosina 2001–2005 Joenpalo toimi neljän ammattiliiton fuusion tuloksena syntyneen Toimihenkilöunionin ensimmäisenä puheenjohtajana. 

Joenpalo oli presidentin valitsijamies 1988. Hän on ollut Forssan kaupunginvaltuuston jäsen vuodesta 1977 ja kaupunginvaltuuston puheenjohtajana hän oli 1989–2000. Kaupunginhallituksen jäsen hän oli 1979–1988 ja puheenjohtaja 1981–1988.

Joenpalo käynyt keskikoulun ja on ammatiltaan koneteknikko.

Joenpalo on toimittanut julkaisun *Forssan työväenyhdistys 100 vuotta: 1889-1989*, joka ilmestyi 1989.

## Lähteet

## Aiheesta muualla
* 
*
Kipinätyöstö

**Kipinätyöstö** on metalliesineiden valmistustapa, jossa yleensä grafiitti- tai kuparielektrodilla siirretään materiaalia sähkön avulla öljyyn upotetusta metallikappaleesta. Tämä työstömenetelmä on kehitetty 1940-luvulla. Kipinätyöstöä käytetään paljon muovituotteille tarkoitettujen ruiskuvalukoneiden muottien valmistuksessa. 

Kipinätyöstössä hyödynnetään sähköisen kipinöinnin aiheuttamaa termistä eroosiota työstettävän kappaleen pinnalla. Tasavirtaa hyödyntävässä tekniikassa elektrodin ja kappaleen väliin jää kipinärako, jossa virtaa dielektrinen eristävä neste. Liikuttamalla elektrodia kappaleen suhteen voidaan kappale muovata halutun muotoiseksi. Menetelmän etuna on se, että sillä pystytään muokkaamaan myös kovia ja karkaistuja materiaaleja. Kipinätyöstö on suhteellisen hidas valmistusmenetelmä.
Elixir

**Elixir** on Nelonen-kanavalla esitettävä urheiluohjelma. Ohjelma ohjaa terveellisten elämäntapojen pariin. Ohjelman juontaja on Kristiina Komulainen.

Aiemmin ohjelmaa esitettiin MTV3-kanavalla ja siinä esiintyi useasti huippu-urheilijoita ja valmentajia, jotka opettavat julkisuuden henkilöitä, kuten näyttelijöitä ja laulajia, urheilemaan ja liikkumaan oikein. Esimerkiksi näyttelijä Risto Kaskilahti opetteli hiihtämään. Alun perin ohjelmaa juonsi Janne Virtanen, myöhemmin mukaan tulivat muun muassa Karoliina Blackburn ja Karita Tykkä. Valmennusvastuussa esiintyi Suomen maastohiihtomaajoukkueen entinen päävalmentaja Reijo Jylhä.

Elixir palkittiin vuoden 2008 Urheilugaalassa urheilujournalismi-uunolla.

## Aiheesta muualla
* Elixirin kotisivut.
Dracula (vuoden 1958 elokuva)

**Pimeyden prinssi** (MTV) myös **Dracula, pimeyden prinssi** (Yle) (engl. *Dracula*, amerikkalaisessa levityksessä *Horror of Dracula*) on vuonna 1958 valmistunut brittiläinen elokuva, joka oli Hammer-yhtiön järjestyksessään toinen värillinen uusintaversio Universalin "klassisten hirviöiden" sarjasta. Elokuva ilmestyi noin vuoden ''Frankensteinin kirous'' -elokuvan jälkeen. Se oli myös brittien ensimmäinen oma versio kuuluisasta tarinasta. Suomessa alun perin kielletty *Pimeyden prinssi* oli Hammerille jättimenestys.

Käsikirjoitus poikkesi Bram Stokerin vuoden 1897 romaanista suuressa määrin: tapahtumapaikka on jossain Keski-Euroopassa; tapahtumia ja henkilöhahmoja on tiputettu pois; jäljellä olevien hahmojen nimiä ja keskinäisiä suhteita on vaihdettu. 

*Pimeyden prinssi* sai kahdeksan jatko-osaa, joista kuudessa nimiosan näytteli Christopher Lee; ainoastaan ensimmäisessä jatko-osassa *[[The Brides of Dracula]]* hahmo ei esiintynyt lainkaan.

## Näyttelijöitä

## Lähteet

## Aiheesta muualla
*
Alvarezsaurit

**Alvarezsaurit** (Alvarezsauridae tai Alvarezsauroidea) on ryhmä pieniä ja pitkäjalkaisia dinosauruksia. Niiden yläraajat ovat mukautuneet kaivamiseen tai repimiseen, niillä oli myös pitkä leukaluu ja erittäin pienet hampaat. Ne saattavat olla mukautuneet hyönteisiin, jotka elävät ryhmissä, kuten termiitteihin.

Useimmat Alvarezsauridae-heimon lajit olivat pituudeltaan noin 0,5–2 m pitkiä (tosin, jotkut lajeista kasvoivat suuremmiksi, kuten Heptasteornis, joka saavutti 2,5 m metrin pituuden.

Ainakin yhdellä Alvarezsauridaen lajilla, Shuvuuialla on ollut höyhenpeite. Heimo tunnetaankin sileästä ja ohuesta päästä, sekä lyhyistä ja voimakkaista käsivarsista, joissa oli vain yksi suuri kynsi näkyvissä, ja muut kaksi kynttä olivat surkastuneet pieniksi kynsiksi.

## Historia

Alvarezsaurus löydettiin ensimmäisen kerran vuonna 1991 ja löydön teki argentiinalainen José Bonaparte. Vuonna 1993 linnunnäköinen Mononykus löydettiin ja se laitettiin omaksi heimoksi. Vuonna 1996 löydetty Patagonykus antoi selvemmän yhteyden Alvarezsauruksen ja Mononykuksen välille ja ne yhdistettiin myöhemmin samaan heimoon.

Parvicursor ja *Shuvuuia* löydettiin vuonna 1998 ja ne laitettiin myöhemmin omiin sukuihinsa.

## Taksonomia

* Maniraptora
** **Yläheimo Alvarezsauroidea**
*** *[[Alnashetri]]*
****[[Haplocheirus]]*
**** **Heimo Alvarezsauridae**
***** ?*[[Rapator]]*
***** *[[Achillesaurus]]*
***** *[[Alvarezsaurus]]*
***** *[[Patagonykus]]*
****** **Alaheimo Parvicursorinae**
******* *[[Heptasteornis]]*
******* *[[Mononykus]]*
******* *[[Shuvuuia]]*
******* *[[Parvicursor]]*
Södra Länken

**Södra Länken** eli **Valtatie 75**, on itä–länsi-suuntainen tie Tukholman seudulla Ruotsissa. Tie johtaa Värmdöledeniltä (tie nro 222) Nackasta Essingeledenille (E4/E20) Tukholmaan. Tien kuuden kilometrin kokonaispituudesta 4,7 kilometriä on rakennettu tunneliin. Leveimmillään tunnelissa kulkee neljä kaistaa kumpaankin suuntaan. Tie on kokonaisuudessaan moottoritietä.

Tie avattiin 24. lokakuuta 2004. Tietä ei ole viitoitettu valtatie 75:ksi, se on ainoastaan Ruotsin tielaitoksen virallinen numerointikäytäntö. Karttoihin tie on merkitty numeroilla 73 ja 222. Uuden tien tultua käyttöön jäi vanhaan yhteyteen kuulunut hylätty Årstalänken erikoiseksi nähtävyydeksi maastoon.

Aikaisemmin ajettaessa Essingeledeniä itään, esimerkiksi Nackan suuntaan, Gustavsbergiin tai Tukholman eteläiseen saaristoon liikenne oli erittäin ruuhkaista koska moottoritie päättyi Årstaan. Tavallisena arkipäivänä Huddingevägen, Hammarbybacken ja Hammarbyn Fabriksvägen olivat täynnä autoja. Ne tuottivat valtavasti melua ja pakokaasuja.

## Aiheesta muualla
Power Macintosh 6100

**Power Macintosh 6100** on Apple Computerin 14. maaliskuuta 1994 julkaisema tietokone, joka ensimmäisenä Macintosh-mallina käytti IBM:n ja Motorolan kehittämää PowerPC-suoritinta. Power Macintosh 6100 -nimellä julkaistiin myöhemmin useita päivitettyjä versioita ja mallia myytiin myös osana Performa ja Apple Workgroup Server -sarjoja. Viimeisen 6100-nimeä kantava mallin, Power Macintosh 6100/66 DOS Compatible:n, tuotanto lakkautettiin 18. toukokuuta 1996

## Yleistä
Ensimmäinen Power Macintosh 6100 sisälsi 60 MHz:n PowerPC 601 -suorittimen ja oli pakattu Centris 610:n litteään koteloon. 66 MHz:n suorittimella varustettu versio seurasi pian, kuten myös AV-malli, joka sisälsi S-video-portit ja 48-bittisen DAT-ääniprosessoinnin. PC-yhteensopiva malli, DOS Compatible, sisälsi PDS-porttiin asennetun kortin, jossa ylimääräinen 66 MHz:n 486DX2-suoritin, SVGA-ulostulo ja ylimääräinen SIMM-muistipaikka mahdollistivat MS-DOS-ohjelmien suorittamisen. 

### Mallit
* **Power Macintosh 6100/60**: Perusmalli
* **Power Macintosh 6100/60AV**: Multimediakäyttöön
* **Power Macintosh 6100/66**: 66 MHz:n suorittimella
* **Power Macintosh 6100/66 DOS Compatible**: PDS-kortilla PC-suoritin, videoliitäntä ja keskusmuisti
* **Power Macintosh 6100/66AV**: Multimediakäyttöön
* **Performa 6110CD**: Sisältää 250 Mt:n kiintolevyn, toimitettiin 15" värinäytön kanssa.
* **Performa 6112CD**: Kuten 6110CD, lisäksi pelipaketti.
* **Performa 6115CD**: Sisältää 350 Mt:n kiintolevyn, toimitettiin 15" värinäytön kanssa ja toimisto-ohjelmiston kanssa.
* **Performa 6116CD**: Sisältää 700 Mt:n kiintolevyn, toimitettiin toimisto-ohjelmiston kanssa.
* **Performa 6117CD**: Kuten 6115CD, lisäksi kirjanpito-ohjelmisto.
* **Performa 6118CD**: Sisältää 500 Mt:n kiintolevyn ja 28.8k modeemin, toimitettiin 15" värinäytön kanssa.
* **[[Apple Workgroup Server|WG Server 6150]]**: Palvelinohjelmistolla varustettu 60 tai 66 MHz:n malli

## Tekniset tiedot
* 60 tai 66 MHz:n PowerPC 601 -suoritin (16 kt:n data ja 16 kt:n käsky L1-välimuisti)
* L2-välimuisti lisävarusteena
* 8 Mt:n keskusmuisti, laajennettavissa 264 Mt:n saakka (80 ns 72-pin SIMM)
* 4 Mt:n vanhan arkkitehtuurin mukainen ROM-muisti
* PDS-laajennuspaikka, muutettavissa NuBus-väyläksi
* 640 kt:n näyttömuisti (keskusmuistissa) tai 2 Mt:n jakamaton näyttömuisti AV-mallissa
* SCSI-liitäntäinen 2xCD-ROM-asema (lisävaruste)
* 1,44 Mt:n SuperDrive-levykeasema
* Käyttöjärjestelmä System 7.1.2 – Mac OS 9.1

## Lähteet

## Aiheesta muualla
* Power Macintosh 6100 Apple-history.comissa
* Power Macintosh 6100/60:n  tekniset tiedot Applen sivuilla
* Power Mac 6100:n päivittämisopas
Aly Khan

Prinssi  **Aly Salomone Khan** (13. kesäkuuta 1911 – 12. toukokuuta 1960) oli Yhdistyneiden Kansakuntien yleiskokouksen varapuheenjohtaja ja Pakistanin YK:n suurlähettiläs vuosina 1958–1960. Hänet tunnettiin myös playboyna.

## Elämä
Khan syntyi Torinossa, Italiassa vuonna 1911. Hänen äitinsä oli italialainen tanssija Cleope Teresa ”Ginetta” Magliano ja isä šiialaisten ismailiittien johtaja Aga Khan III. Khanilla oli yksi veli ja yksi velipuoli, Giuseppe Mahdi Khan (s. 1911) ja UNHCR:n pääsihteeri Sadruddin Aga Khan (s. 1933).

Aly Khan sai koulutuksensa Intiassa ja Ranskassa sekä opiskeli lakia Englannissa. Hän nai vuonna 1936 Pariisissa Joan Guinnessin (o.s. Yarde-Buller, 1908–1997), joka kääntyi häiden aikana islamiin. Heidän ensimmäinen lapsensa Aga Khan IV (s. 1936) on nykyinen Aga Khan, eli ismailiittišiiojen nizari-lahkon imaami eli hengellinen johtaja. Myöhemmin pari sai myös toisen lapsen, Amyn Muhammadin. He erosivat vuonna 1949.

Vuonna 1939 Aly Khan liittyi Ranskan muukalaislegioonaan ja palveli Egyptissä sekä muualla Lähi-idässä. Vuonna 1940 hän liittyi Kuninkaalliseen Wiltshiren yeitsmaneihin ja hänestä tuli everstiluutnantti vuonna 1944. Hän sai vuonna 1950 Kunnialegioonan ansiomerkin.

27. toukokuuta 1949 Khan nai Cannesissa yhdysvaltalaisen Hollywood-filmitähden Rita Hayworthin. Suurissa häissä oli 500 vierasta, ja niissä tarjoiltiin gourmet-ruokaa sekä muun muassa 600 pulloa samppanjaa. 28. toukokuuta pidettiin Intiassa islamilaiset häät. Pari sai yhden lapsen, Jasmin Aga Khanin. Aly Khan ja Hayworth erosivat vuonna 1951.

## Ura YK:ssa
Marraskuussa 1957 Aly Khan tapasi Pakistanin silloisen presidentin Iskander Mirzan, joka tarjosi hänelle paikan maan YK:n edustajana. Khan otti viran vastaan 6. helmikuuta 1958 ja piti ensimmäisen puheensa YK:ssa 19. elokuuta 1958. 17. syyskuuta 1958 hänestä tuli YK:n yleiskokouksen varapuheenjohtaja.

## Kuolema
Aly Khan joutui vakavaan auto-onnettomuuteen vuonna 1960 Suresnesissa Pariisin esikaupunkialueella oltuaan tyttöystävänsä Simone Micheline Bodinin eli Bettinan kanssa palaamassa juhlista kotiinsa. Bettina, takapenkillä istunut autonkuljettaja sekä toisen auton kuljettaja selvisivät, mutta Aly Khan kuoli Fochin sairaalassa. Raskaana ollut Bettina sai keskenmenon. Aly Khan haudattiin kotinsa Château de l’Horizonin tilalle Etelä-Ranskaan, kunnes hänelle valmistui mausoleumi Salamiyyaan, Syyriaan 11. heinäkuuta 1972.

## Lähteet
Pisaratartunta

**Pisaratartunta** on tartuntatautien leviämistä pisaroiden välityksellä. Hengitysteiden eritteitä leviää jatkuvasti ilmaan hengitettäessä sekä varsinkin yskittäessä ja aivastettaessa. Eritteiden mukana kulkevat myös taudinaiheuttajat. Kun pisarat kuivuvat, taudinaiheuttajat jäävät ilmaan, ja ne voivat pölyyn sitoutuneena kulkea pitkiäkin matkoja. Tyypillinen pisaratartuntana leviävä sairaus on esimerkiksi influenssa.

## Tutkiminen
Syksyllä 2020 Tampereen yliopisto, THL ja VTT käynnistivät yhteisen tutkimushankkeen, jossa tutkittiin koronaviruksen pisara- ja aerosolitartunnan mekanismeja ja menetelmiä, joilla tartuntariskiä voidaan pienentää. Tutkimusta varten rakennettiin keinotekoinen ihmisen pää, joka simuloi yskimistä, aivastamista ja hengittämistä ja muodostaa samalla pisaroita ja aerosoleja nesteestä ja kiinteästä aineesta. Yskäisyn tai aivastuksen mukana levinneet pisarat kuivuvat nopeasti, mutta niistä jäljelle jääneet pienet hiukkaset voivat jäädä leijailemaan ilmaan tunneiksi. Pieniä aerosoleja muodostuu myös hengitettäessä, puhuttaessa ja esimerkiksi laulettaessa. Yskivän robotin avulla tutkittiin esimerkiksi erilaisten maskien ja ilmanpuhdistimien vaikutusta.

## Lähteet
Anti-Teatteri

**Anti-Teatteri** on vuonna 2002 perustettu suomalainen independent- eli findie-elokuvaryhmä, jonka perustajat Toni Hiltunen, Sami Kokkonen ja Marja Komulainen innostuivat hankkeesta toimiessaan Iisalmen kesäteatterin lavastajina.

Anti-Teatteri tekee verisiä komedioita, kauhuparodiaa ja joskus myös draamaa. Lisäksi se on tehnyt videohaastattelun muun muassa Turmion Kätilöt -yhtyeestä, jonka musiikkia on soinut ryhmän elokuvissa ja jonka jäseniä on näytellyt elokuvassa *Vertakoski 2*.

Anti-Teatterin elokuvat ovat olleet Pixoff-sivuston katsotuimpien videoiden joukossa, ja niitä on nähtävillä myös YouTubessa.

Anti-Teatterista on julkaistu artikkeleita Keskipohjanmaassa, Savon Sanomissa, Uutis-Jousessa, Iisalmen Sanomissa ja Karjalaisessa ja haastattelu YleX-radiokanavalla.

Syksyllä 2012 Anti-Teatterin jäsenen Sami Kokkosen kanssa tehdyssä haastattelussa, Kokkonen sanoi elokuvien tyylisuunnan lähteneen 1980-luvun kauhuelokuvista.

## Elokuvat
* *Seis! Tai mummo ampuu* (2025)
* *Tuskan Parahdus* (2024)
* *Nato Suomi* (2023)
* *Verilöyly* (2022)
* *Suo, Kuokka ja Konekivääri* (2021)
* *Talvisota 2* (2021)
* *Ilta pilalla* (2020)
* *Paskafarssi* (2019)
**Jokamiehenoikeus* (2018)
**Kuoli Saatana - Total Meltdown* (2017)
**KYTÖ - Cosmic Madness!* (2017)
**Tuntematon sotilas* (2016)
**Kakkahätä - saatanan työmaa* (2015)
**Handguns* (2014)
**Mannerheim: Mega Party* (2013)
**Kipupiste* (2012)
**Lupatarkastaja* (2011)
**Taakka* (2008)
**Työttömän päiväkirja* (2008)
**Pahimmat kaikista* (2007)
**Road Kill* (2006)
**Pallogrillin palvojat* (2006)
**Vertakoski 2* (2005)
**Rekyylivoima* (2005)
**Samaa verta* (2004)
**Maanantairikolliset* (2003)
**[[Nälkäpäivä (lyhytelokuva)|Nälkäpäivä]]* (2003)
**Vertakoski* (2003)
**Kahvitauko* (2002)

## Musiikkivideot
**Sadistik Forest: Illusion of Freedom* (2013)
**Sadistik Forest: Fabrics of Lies* (2012)
**Vahinkolapsi: Kurja Ihminen* (2012)
**Turmion Kätilöt: Ihmisixsixsix* (2010)
**Redeye: Pitch Black Symphony* (2011)
**Verjnuarmu: Sysisyvän* (2010)
**Sadistik Forest: The Attempt* (2010)
**2 Times Terror: Ikävässä Paikassa* (2010)
**Farewell: Receive* (2009)
**Mind-A-Stray: Valley of Misery* (2007)
**Farewell: Ever Misery* (2007)

## Lähteet

## Aiheesta muualla

* Anti-Teatteri
Meat Is Murder

**Meat Is Murder** on manchesterilaisen 1980-luvulla aloittaneen indie-yhtyeen The Smithsin toinen albumi. Se ilmestyi vuonna 1985. Levyn singlet ovat ”How Soon Is Now” ja ”That Joke Isn’t Funny Anymore”.

## Kappaleet

Kaikki kappaleet kirjoittaneet Morrissey/Marr.

#”The Headmaster Ritual” – 4:52
#”Rusholme Ruffians” – 4:20
#”I Want the One I Can’t Have” – 3:14
#”What She Said” – 2:42
#”That Joke Isn’t Funny Anymore” – 4:59
#”How Soon Is Now?” – 6:46 (ei kaikilla versioilla)
#”Nowhere Fast” – 2:37
#”Well I Wonder” – 4:00
#”Barbarism Begins at Home” – 6:57
#”Meat Is Murder” – 6:06

## Kokoonpano
*Morrissey – laulu
*Johnny Marr – kitara, piano
*Andy Rourke – basso
*Mike Joyce – rummut
Pleiotropia

**Pleiotropia** (kreikan sanoista πλείων *pleion*, "enemmän" ja τρέπειν *trepein* muuttaa) on ilmiö, jossa yksi geeni vaikuttaa moneen eliön ilmiasun ominaisuuteen.. Pleiotropia vaikeuttaa geenin ja ilmiasun välisen suhteen arviointia. Jos sama geeni vaikuttaa kahteen ominaisuuteen, geenissä tapahtuva mutaatio voi huonontaa lajin selviytymiskykyä toisen ominaisuuden kohdalla ja parantaa toisen kohdalla.

## Lähteet

## Aiheesta muualla
*Evolutionary Framework for Protein Sequence Evolution and Gene Pleiotropy Xun Gu
*The evolution of a pleiotropic fitness tradeoff in Pseudomonas fluorescens
*Pleiotropy
Bandar ibn Sultan

**Bandar ibn Sultan ibn Abdilaziz Al Sa’ud** (; s. 2. maaliskuuta 1949) on saudiarabialainen prinssi, diplomaatti ja poliitikko, joka toimi vuosina 1981–2005 maansa Yhdysvaltain-suurlähettiläänä. 

Bandar ibn Sultan syntyi Ta’ifissa kruununprinssi Sultan ibn Abdilazizin pojaksi. Hän opiskeli RAF College Cranwellissa ja pääsi luutnantiksi Saudi-Arabian kuninkaallisissa ilmavoimissa, jossa hän palveli seitsemäntoista vuotta. 

Bandar ibn Sultan sai Yhdysvaltain kongressin sallimaan F-15:n myynnin Saudi-Arabiaan. Vuonna 1983 hänet nimitettiin maansa Yhdysvaltain-suurlähettilääksi. Tästä virastaan hän erosi vuonna 2005. 

16. lokakuuta 2005 Bandar ibn Sultanista tuli kansallisen turvallisuusneuvoston pääsihteeri. Hän on naimisissa prinsessa Haifa’ bint Faisalin kanssa. Heillä on neljä poikaa ja neljä tytärtä.

## Lähteet
Suresnes

**Suresnes** [syˈʁɛn̪] on Ranskan kunta Pariisin läntisellä esikaupunkialueella. Se sijaitsee 9 kilometrin päässä Pariisin keskustasta. Suresnesissä on arviolta 48 526 asukasta (vuonna 2014) ja sen pinta-ala on 3,79 neliökilometriä. Naapurikuntia ovat Neuilly-sur-Seine, Saint-Cloud ja Boulogne-Billancourt. Suresnes sijaitsee Bois de Boulognen puiston vieressä. Seinejoki virtaa Suresnesin läpi. 

Suresnesissä on kaksi rautatieasemaa: Suresnes-Mont-Valérienin RER-asema sekä toinen, josta pääsee Pariisin Saint Lazaren rautatieasemalle.

## Sairaala
* Suresnes’ssa sijaitsee myös sairaala Hôpital Foch.

## Oppilaitoksia
* SKEMA Business School

## Lähteet

## Aiheesta muualla
Negură Bunget

**Negură Bunget** on romanialainen black metal -yhtye. Se perustettiin loppuvuodesta 1994. Yhtyeen ensimmäinen demo ilmestyi 1995 ja ensimmäinen täysimittainen albumi 1996.

Perustajajäsenet olivat Hupogrammos Disciple's (kitara, koskettimet, laulu) ja Negru (rummut). Yhtye levytti samana vuonna ensimmäisen demonsa *From Transilvanian Forest* - tuolloin vielä nimellä *Wiccan Rede*. Demon äänittämisen aikaan Wiccan Rede oli trio mutta kolmas jäsen, Aiwazz Valah Disciple, erosi yhtyeestä pian demon valmistuttua. Demo sai menestystä ja yhtye levytti pian toisen albuminsa uudella nimellä. Sen jälkeen yhtyeessä on ollut useita tilapäisiä jäseniä, etupäässä kosketinsoittajina. Yhtyeen nykyinen kokoonpano on: Hupogrammos Disciple´s (kitara, laulu), Sol Faur Spurcath (kitara) ja Negru (rummut).

## Diskografia
**From Transilvanian Forests* (demo, 1995)
**Zîrnindu-să* (1996)
**Sala Molksa* (1998)
**Măiastru Sfetnic* (2000)
**'N Crugu Bradului* (2002)
**Negură Bunget Box* (2004)
**Inarborat Kosmos* (ep, 2005)
**Om* (2006)
**Măiestrit* (2010)
**Vîrstele Pămîntului* (2010)
**Tău* (2015)
**Zi* (2016)
**Zău* (2021)

## Aiheesta muualla
* Negură Bungetin virallinen kotisivu 
* Negura Bunget Musiikki
* 
*
Power Macintosh 7100

**Power Macintosh 7100** on Apple Computerin 14. maaliskuuta 1994 julkaisema tietokone, joka oli suorituskykyisempi versio Power Macintosh 6100 -mallista pakattuna Macintosh IIvx:n vaakamalliseen koteloon. Alkujaan 66 MHz:n kellotaajuudella toimiva laite päivitettiin 80 MHz:iin 3. tammikuuta 1995. Power Macintosh 7100 -malleista oli myös AV-multimediaversiot. 7100-sarjan mallien valmistaminen lakkautettiin 6. tammikuuta 1996.

## Tekniset tiedot
* 66 tai 80 MHz:n PowerPC 601 -suoritin
* 8 Mt:n keskusmuisti, laajennettavissa 136 Mt:n saakka (80 ns, 72-pin SIMM)
* 250, 350, 500 tai 700 Mt:n kiintolevy (SCSI)
* CD-ROM-asema (2X)
* PDS-laajennuspaikkaan sijoitettu näyttömuistikortti, jossa oma videoportti
:: videomuistia 1 Mt, laajennettavissa 2 Mt:n saakka
* 3 NuBus-korttipaikkaa
* Käyttöjärjestelmä System 7.1.2 – Mac OS 9.1

Power Macintosh 7100:n 66 MHz:n ja 80 MHz:n malleista oli AV-lyhenteellä nimetyt multimediaversiot. Multimedialiitäntöjen lisäksi AV-malleissa oli vakiona 2 Mt PDS-kortin videomuistia.

## Katso myös
* Tähtitieteilijä Carl Saganin nostamat kanteet Power Macintosh 7100:n kehitystyön aikana

## Lähteet

## Aiheesta muualla
* Power Macintosh 7100 Apple-history.comissa
Reformation

**Reformation** on Kiukaan toinen studioalbumi, joka julkaistiin 24. toukokuuta 2006. Se nousi Suomen virallisen listan sijalle 21.

## Kappaleet
# Race With the Falcons – 4.47
# Through the Ice Age – 3.58 
# The New Chapter – 4.25
# Of Ancient Wounds – 3.33 
# Child of Cimmeria – 1.06
# Black Winged Goddess – 5.21 
# Heart of the Serpent – 4.55 
# Bleeding Strings – 5.50
# Call of the Horns – 3.39  
# Reformation – 6.12
#

## Kokoonpano
;Yhtye
* Ilja Jalkanen – laulu
* Mikko Salovaara – kitara
* Teemu Tuominen – bassokitara
* Atte Tanskanen – kosketinsoitin
* Markku Näreneva – rummut

;Vierailevat muusikot
* Niko Kalliojärvi – muu laulu (kappale 6)
* Euge Valovirta – soolokitara (kappale 8)
* Janne ”Crab” Lehikoinen – soolokitara (kappale 8)
* Jaana Ranta – huilu (kappale 10)
* Karoliina Tiuraniemi – viulu
* Essi Toivonen – viulu, sello (kappaleet 6 ja 10)
* Dr. Evil – muu laulu (kappale 10)

;Tuotanto
* Nino Laurenne – äänittäjä, miksaaja
* Aksu Hanttu – äänittäjä
* Ossi Tuomela – äänittäjä
* Mika Jussila – masteroija
* Janne ”ToxicAngel” Pitkänen – kansikuva

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Frederick Chiluba

**Frederick Jacob Titus Chiluba** (30. huhtikuuta 1943 – 18. kesäkuuta 2011) oli sambialainen poliitikko, joka toimi maansa toisena presidenttinä vuosina 1991–2001.

Chiluba kasvoi Ndolassa. Hän oli mukana perustamassa Movement for Multiparty Democracy -puoluetta vuonna 1990. Chiluban valitseminen maan presidentiksi seuraavana vuonna lopetti 27 vuotta vallassa olleen Kenneth Kaundan hallinnon. Chiluba valittiin uudelle viisivuotiskaudelle vuonna 1996. Jotkut ehdokkaat kuitenkin kyseenalaistivat Chiluban soveltuvuuden presidenttiehdokkaaksi, koska arvelivat hänen tai hänen isänsä olleen zairelaista alkuperää.

Chiluba erosi vuonna 2001 toisesta vaimostaan Verasta, jonka kanssa hänellä oli neljä lasta. Hänellä oli toiset neljä ensimmäisen vaimonsa kanssa. Hän meni myöhemmin kolmannen kerran avioon, Regina Mwanzan kanssa.

Vuonna 2002 Chiluban korvasi Sambian presidenttinä Levy Mwanawasa. Chiluba oli toiminut heinäkuusta 2001 tammikuuhun 2002 Afrikan yhtenäisyysjärjestön puheenjohtajana.

Vuonna 2007 Chiluba tuomittiin Britanniassa 32 miljoonan euron kavalluksesta ja siirrosta englantilaisille pankkitileille. Chiluba määrättiin maksamaan rahat takaisin Sambian valtiolle, mutta hän ei noudattanut päätöstä, vaan moitti oikeusistuinta rasismista. Päätöstä ei pantu täytäntöön Sambiassa. Chilubaa vastaa nostettiin oikeusjuttu myös hänen kotimaassaan 350&nbsp;000 euron kavalluksista, mutta oikeus vapautti hänet näistä syytteistä vuonna 2009.

Frederick Chiluban leski Regina Chiluba joutui vuonna 2014 yhdistetyksi nigerialaishuijaukseen. Kyseessä oli tapaus, jossa Regina Chiluban väitettiin sijoittavan lontoolaiseen pankkiin tallettamiaan varoja suomalaisen Sunny Car Center -autoliikkeen rakennushankkeeseen 33,6 miljoonan euron arvosta. Regina Chiluban tiedottaja kertoi Iltalehdelle, ettei Chiluballa ollut asian kanssa mitään tekemistä, tällä ei ollut hallussaan väitettyjä rahoja eikä pankkitiliä Lontoossa. Vuonna 2017 kuollut Regina Chiluba ei todennäköisesti ollut itse edes tiennyt joutuneensa sekoitetuksi mukaan Sunny Car Center -jupakkaan.

## Lähteet
Barawertornis

***Barawertornis tedfordi*** oli Dromornithidae-heimoon kuuluva sorsalintu. Se eli oligoseeni-kaudesta mioseeni-kauteen.

Kuten kaikki Dromornithidae-heimon jäsenet, *Barawertornis* oli lentotaidoton kasvinsyöjä, joka asui Australian metsissä. Se painoi 80–95 kiloa.
Georgian jalkapallomaajoukkue

**Georgian jalkapallomaajoukkue** edustaa Georgiaa jalkapallon maaotteluissa.

Vuoden 2008 EM-kisojen karsintalohkossaan Georgia sijoittui kuudenneksi. Sen taakse jäi vain Färsaaret, jonka se voitti kahdesti. Suurempia saavutuksia olivat kuitenkin voitto Skotlannista maalein 2–0 ja tasapeli Ukrainan kanssa maalein 1–1.

Georgia pääsi ensimmäistä kertaa arvokisoihin selvittämällä tiensä jatkokarsintojen kautta vuoden 2024 Euroopan-mestaruuskilpailuihin. Lopputurnauksessa joukkue selviytyi alkulohkostaan jatkoon hävittyään Turkille 1–3, pelattuaan Tšekin kanssa tasan 1–1 ja voitettuaan Portugalin 2–0. Neljännesvälierissä Georgia hävisi Espanjalle 1–4.

## Tunnettuja pelaajia

* Kakha Kaladze
* Levan Kenia
* Levan Kobiašvili
* Šota Arveladze
* Temuri Ketsbaia
* Zurab Khizanišvili
* Džano Ananidze

## Lähteet

## Aiheesta muualla
RTÉ One

*RTÉ One*' on Irlannin vanhin televisiokanava, joka on myös suosituin. RTÉ Onen omistaa Irlannin yleisradio Raidió Teilifís Éireann. Ensimmäinen lähetys RTÉ Onella esitettiin 31. joulukuuta 1961. Kanava näkyy kaikkialla Irlannissa, paitsi Pohjois-Irlannissa, jossa se näkyy vain lautasantennin kautta. Kanava esittää ohjelmaa 24 tuntia vuorokaudessa. Kanava esittää muun muassa seuraavia ohjelmia: Greyn anatomia, EastEnders ja Teho-osasto. Suurin osa ohjelmista on englanninkielisiä.
Adrian Neritani

**Adrian Neritani** (s. 26. lokakuuta 1967 Lushnjë) on Albanian YK-suurlähettiläs. Hänestä tuli 2006 virassa Lublin Diljan seuraaja.

Neritani opiskeli politiikkaa ja oikeustiedettä Tiranan yliopistossa. Hän opiskeli myös Maltan yliopistossa ja John Marshall Law Schoolissa Chicagossa. Hän on New York State Bar Associationin jäsen. 

Neritani aloitti vuonna 1989 luennoinnin Luigi Gurakuqi -yliopistossa Shkodërissa. Diplomaattisen uransa hän aloitti 1991. Hän on naimisissa, ja hänellä on kaksi lasta.

## Lähteet
Folio

**Folio**, lyh. *fol.* (oik. ablatiivi sanasta  = lehti), kirjan sivu (pagina). Tarkoittaa myös Kirjankoko, joka syntyy siten, että painoarkki taitetaan kahdeksi lehdeksi, kaksitaite, Formaatin lyhenne on 2:o, Synonyymi on *foliantti*.

Paperin, pergamentin tai muun kirjoitusalustana käytetyn materiaalin lehti. Lehdet voivat joko muodostaa irrallisten arkkien sarjan tai ne on voitu ommella tai sitoa yhteen.

## Lähteet
Marc Savard

**Marc Savard** (s. 17. heinäkuuta 1977 Ottawa, Ontario) on uransa lopettanut kanadalainen jääkiekkoilija, pelipaikaltaan keskushyökkääjä. Hän on NHL-seura New York Rangersin neljännen kierroksen varaus vuodelta 1995.  Rangersin lisäksi hän on edustanut NHL:ssä Calgary Flamesia, Atlanta Thrashersia ja Boston Bruinsia. NHL-kauden 2004–2005 peruunnuttua  vuoksi Savard pelasi Sveitsin Nationalliga A:ssa Bernissä ja B-liigan Thurgaussa. Savard oli sivussa peleistä yli viisi vuotta sen jälkeen, kun Coloradon Matt Hunwick taklasi häntä tammikuussa 2011. Nykyisin Savard toimii OHL-liigan Windsor Spitfiresin päävalmentajana.

## Tilastot

## Lähteet

* 
* 
* 

## Aiheesta muualla

* Marc Savard Boston Bruinsin sivustolla  
* Marc Savard NHL:n sivustolla
The Pastels

**The Pastels** oli vuonna 1982 Glasgow'ssa, Skotlannissa perustettu yhtye. Se edustaa indie-rockin twee/shambling/anorak pop/C-86 kutsuttua liikettä. 

Sen jäsenet olivat Stephen Pastel (laulu/kitara), Katrina Mitchell (rummut/laulu), ja Aggi Wright (basso/laulu).

The Pastelsin innoittajina ovat toimineet muun muassa Velvet Underground, Teenage Fanclub ja The Beatles.

The Pastelsista puolestaan on intoutunut saman genren skottikasariyhtye Talulah Gosh, joka on Pastels-fanaattisuuttaan tehnyt kappaleen "The Day She Lost Her Pastels Badge". Tunnetuin Pastels-fani lienee kuitenkin edesmennyt teini-idoli Kurt Cobain.

## Levyt
* Up for a bit with the Pastels (1987)
* Sittin' Pretty (1989)
* Mobile Safari (1995)
* Illumination (1997)
* Slow Summits (2013)

## Aiheesta muualla
*http://www.sheepish.org/pastels/